als_Latn dik_Latn sag_Latn
Kampionët e Italisë kërkojnë të vijojnë dominimin në Serinë A, por mendojnë edhe për të fituar Championsin.
Kjo bëhet duke afruar “yje” në skuadër, teksa “Tuttosport” shkruan se bardhezinjtë i kanë vendosur vetes si synim për të afruar një anësor të nivelit botëror.
Dy emrat e parë që dalin janë ato të Douglas Kostës së Bajernit, i cili ka kërkuar më shumë te skuadra gjermane, por trajneri Ançeloti është shprehur qartazi se anësori nuk lëviz, shkruan sportal.
Gjithsesi kjo mbetet për t’u parë. Një tjetër emër është ai i Angel Di Marias, argjentinasit të PSG-së. Vlera e këtyre lojtarëve vërtitet tek 40 milionë eurot.
Ndërsa mbetet ende e hapur një “dritare” për Aleksis Sançez, i cili ende nuk ka rinovuar me Arsenalin dhe me shumë mundësi do të largohet në verë, pasi londinezët nuk besohet ta mbajnë edhe një sezon tjetër e ta lënë të lirë me parametra zero.
als_Latn als_Latn als_Latn als_Latn als_Latn